Sisäministeriö

Hallinto- ja kehittämisosasto

# Poliisiosaston lausunto

Sisäministeriön hallinto- ja kehittämisosasto on pyytänyt poliisiosastolta lausuntoa luonnoksesta liikenne- ja viestintäministeriön asetukseksi maanteiden ja rautateiden runkoverkosta ja niiden palvelutasosta. Sisäministeriön poliisiosasto lausuu asiasta seuraavaa.

Asetusluonnoksen 3 §:ssä säädettäisiin maantieverkoston palvelutasosta. Maanteiden runkoverkkojen osuus pääteiden pituudesta on 33 prosenttia. Runkoverkkojen osuus pääteiden suoritteesta ja raskaan liikenteen suoritteesta on kuitenkin 65 prosenttia. Sisäministeriön näkemyksen mukaan maanteiden runkoverkoilla tulee olla valvontapaikkoja erityisesti raskaan liikenteen valvonnan suorittamiseen.

Sisäministeriön poliisiosasto esittää, että runkoverkkojen maantien palvelutasoon tulisi sisällyttää raskaan liikenteen valvontaan soveltuvat paikat.

Poliisijohtaja Stefan Gerkman

Poliisitarkastaja Jari Pajunen

Asiakirja on sähköisesti allekirjoitettu asianhallintajärjestelmässä. Sisäministeriö 20.09.2018 klo 10:40. Allekirjoituksen oikeellisuuden voi todentaa kirjaamosta.